Κωνσταντίνος Σερεπίσος

Ο Κωνσταντίνος Σερεπίσιος ή ΣερεπίσοςΤο επώνυμό του εμφανίζεται στα επίσημα έγγραφα ως Σερεπίσιος, βλ. για παράδειγμα Φύλλο Εφημερίδος της Κυβερνήσεως, τεύχος Γ΄, αριθμός 73/20.4.1954 και αριθμός 191/27.9.1954. Ήταν, όμως, γνωστός και ως Σερεπίσος.  (15 Ιουλίου 1912 - 16 Ιανουαρίου 2001) του Γεωργίου ήταν Έλληνας δικηγόρος, πολιτικός και νομάρχης.

 Σπουδές και καταγωγή 
Γεννήθηκε το 1912 στον Αστακό Αιτωλοακαρνανίας και είχε καταγωγή από την Πάλαιρο. Σπούδασε νομικά στο Πανεπιστήμιο των Αθηνών. Παντρεύτηκε τη Ζαφειρούλα Κωνσταντινίδου και απέκτησαν έναν γιο.  Ελληνικόν who's who, Εκδοτικός Οργανισμός Ελληνικών who's who 1965,   σελ. 540. Σταδιοδρόμησε ως δικηγόρος, από το 1938.

 Αντιστασιακή δράση 
Ο Σερεπίσος ανέπτυξε αντιστασιακή δράση πολεμώντας με τον ΕΔΕΣ και τιμήθηκε με αριστεία ανδρείας και διάφορα άλλα μετάλλια για τη δράση του αυτή.Παναγιώτη Παρασκευαΐδη, Οι Νομάρχες του Νομού Λέσβου 1912-2006,  Νομαρχιακή Αυτοδιοίκηση Λέσβου 2006, σελ. 103.

 Πολιτική σταδιοδρομία 
Το 1946 ήταν υποψήφιος βουλευτής Αιτωλοακαρνανίας με τον Συνδυασμό Εθνικού Κόμματος Ελλάδος του Ναπολέοντα Ζέρβα αλλά δεν εξελέγη, καθώς συγκέντρωσε 1.045 ψήφους.Εφημερίδα Εμπρός , 31-3-1946 (ΕΚΛΟΓΕΣ 1946 – ΟΙ 1.538 ΠΟΛΙΤΕΥΤΕΣ), ανάκτηση 7-1-2017.

Στις 20 Απριλίου 1954 (ΦΕΚ Γ'  73) διορίστηκε Νομάρχης Πρέβεζας και υπηρέτησε εκεί έως τις 27 Σεπτεμβρίου 1954 .Γεώργιος Ι. Κούρτης, Η Κοινοβουλευτική πορεία της Πρέβεζας (1915-2005), Αθήνα, 2005, σελ. 264-270. Στη συνέχεια υπηρέτησε ως Νομάρχης Κιλκίς από τις 25 Οκτωβρίου 1954 έως τις 13 Μαΐου 1955Ήταν κάποτε η Νομαρχία Κιλκίς  eidiseis.gr, 6-1-2011, ανάκτηση 7-1-2017., Νομάρχης Καστοριάς το 1956, Νομάρχης Άρτας (Άρτης) έως το 1958 και Νομάρχης Ημαθίας από το 1958Αμοιβαίες μεταθέσεις νομαρχών, Ελευθερία, 25-7-1958,  σελ. 5. έως το 1962. Από το 1962Τα Νέα, Μεταθέσεις τριών νομαρχών, 1-11-1962, σελ. 12. έως το 1964 ήταν Νομάρχης Ζακύνθου, από το 1964 έως το 1965 Νομάρχης Λέσβου, από το 1965Ελευθερία, 12-6-1965,  σελ. 8 έως το 1967 Νομάρχης Σάμου , από το 1967 έως το 1968 Νομάρχης Λασιθίου και από το 1968 έως το 1969 Νομάρχης Θεσπρωτίας.

Μεταπολιτευτικά εξελέγη με τη νεοσύστατη Νέα Δημοκρατία στην εκλογική περιφέρεια Λευκάδας στις εκλογές του 1974 με 7.774 ψήφουςΟι 1438 πολιτευτές στις εκλογές του 1974 , Αέρα, 1-5-2012, ανάκτηση 7-1-2017..

 Θάνατος και κηδεία 
Πέθανε στις 16 Ιανουαρίου 2001 σε ηλικία 89 ετών και κηδεύτηκε την επομένη, από τον ιερό ναό της Παναγίας των Ξένων Λευκάδας.Το Βήμα, Κηδείες, 17-1-2001, σελ. 52. Ετάφη στον οικογενειακό τάφο που βρίσκεται στο νεκροταφείο της Λευκάδας.

 Συγγραφικό έργο 
Συνέγραψε έργα, όπως "Ιστορικαί αναδρομαί", Αθήνα (ανάτ. από το π. Παρνασσός, τ. ΛΘ') 1997.

 Παραπομπές 

Κατηγορία:Μέλη του ΕΔΕΣ
Κατηγορία:Βουλευτές Λευκάδας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Νομάρχες Άρτας
Κατηγορία:Νομάρχες Ζακύνθου
Κατηγορία:Νομάρχες Ημαθίας
Κατηγορία:Νομάρχες Θεσπρωτίας
Κατηγορία:Νομάρχες Καστοριάς
Κατηγορία:Νομάρχες Κιλκίς
Κατηγορία:Νομάρχες Λασιθίου
Κατηγορία:Νομάρχες Λέσβου
Κατηγορία:Νομάρχες Πρέβεζας
Κατηγορία:Νομάρχες Σάμου
Κατηγορία:Έλληνες δικηγόροι του 20ού αιώνα
Κατηγορία:Έλληνες Νομάρχες